Document ID: 31993D0077

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Δεκεμβρίου 1992 για τον καθορισμό ορισμένων αναγκαίων μεταβατικών μέτρων που θα διευκολύνουν τη μετάβαση στο νέο καθεστώς το οποίο προβλέπεται από την οδηγία 91/68/ΕΟΚ του Συμβουλίου
(93/77/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 91/68/ΕΟΚ του Συμβουλίου της 28ης Ιανουαρίου 1991 σχετικά με το καθεστώς υγειονομικού ελέγχου που ρυθμίζει το ενδοκοινοτικό εμπόριο αιγοπροβάτων (1), και ιδίως το άρθρο 16,
Εκτιμώντας:
ότι, για να αναγνωρισθεί επισήμως ότι είναι απαλλαγμένο από βρουκέλλωση (Brucellosis Melitensis) ένα κράτος μέλος ή μια περιφέρεια οφείλει, μεταξύ άλλων, να έχει προβλέψει να είναι υποχρεωτική η δήλωση της ασθένειας, τουλάχιστον εδώ και πέντε χρόνια και να μη έχει διαπιστωθεί επισήμως κανένα περιστατικό τουλάχιστον εδώ και πέντε χρόνια-
ότι, στη Δανία, η βρουκέλλωση αιγοπροβάτων (Brucellosis Melitensis) δηλώνεται υποχρεωτικά μόνον από την 1η Ιανουαρίου 1990-
ότι, άλλωστε, οι διάφορες μορφές βρουκέλλωσης των βοοειδών δηλώνονται υποχρεωτικά από το 1948- ότι, βάσει αυτών, φαίνεται ότι δεν υφίστανται στη Δανία οι διάφορες μορφές βρουκέλλωσης των ευαίσθητων ζώων και ιδίως των αιγοπροβάτων-
ότι, έως ότου αρχίσουν να ισχύουν στη Δανία οι υγειονομικοί αυτοί όροι, ενδιαφέρει να ληφθεί υπόψη το ισχύον στη Δανία υγειονομικό καθεστώς για τη συγκεκριμένη νόσο- ότι θα πρέπει επομένως να προβλεφθούν οι ίδιες υγειονομικές εγγυήσεις για ορισμένα αιγοπρόβατα προοριζόμενα για τη Δανία με εκείνες οι οποίες θα επροβλέποντο αν είχε αναγνωρισθεί επισήμως ότι η Δανία είναι απαλλαγμένη από βρουκέλλωση αιγοπροβάτων-
ότι θα πρέπει να ορισθεί μια προθεσμία προσαρμογής στο νέο καθεστώς- ότι τα μεταβατικά μέτρα που θα καθορισθούν πρέπει να είναι αυστηρώς αναγκαία, τόσο ως προς την εμβέλεια όσο και ως προς τη διάρκεια, με σκοπό να διευκολυνθεί η εν λόγω προσαρμογή-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα αιγοπρόβατα αναπαραγωγής, εκτροφής και πάχυνσης που προορίζονται για τη Δανία πρέπει να πληρούν τους όρους που καθορίζονται στο παράρτημα Α κεφάλαιο 1 σημείο Ι.Δ της οδηγίας 91/68/ΕΟΚ.
Άρθρο 2
Η παροόυσα απόφαση εφαρμόζεται έως τις 31 Δεκεμβρίου 1994.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 22 Δεκεμβρίου 1992.

Labels: 3
0
18
6